Η ΠΑΕ ΑΕΚ ανακοινώνει την απόκτηση του Νταβίντ Σιμάο από τη βελγική Royal Antwerp FC. O 29 ετών Πορτογάλος μέσος υπέγραψε συμβόλαιο τριετούς διάρκειας με την ομάδα μας και πήρε τη φανέλα με τον αριθμό 22.



Ο Νταβίντ Σιμάο γεννήθηκε στις 15 Μαΐου 1990 στις Βερσαλλίες της Γαλλίας. Υπήρξε διεθνής με όλες τις μικρές Εθνικές ομάδες της Πορτογαλίας. Από δέκα ετών έγινε μέλος των ακαδημιών της Μπενφίκα, με την οποία υπέγραψε και το πρώτο του επαγγελματικό συμβόλαιο.



Στη συνέχεια φόρεσε μεταξύ άλλων τις φανέλες των Πάσος Φερέιρα, Ακαντέμικα, Μαρίτιμο, Αρούκα, ΤΣΣΚΑ Σόφιας και Μποαβίστα. Συνολικά στην πρώτη κατηγορία του πορτογαλικού πρωταθλήματος μετράει 181 συμμετοχές, με 18 γκολ και 13 ασίστ.



Νταβίντ, καλωσόρισες στην οικογένεια της ΑΕΚ!